
"Soc demografic”. Mai puţini cu 


un milion, la fiecare 10 ani 


O 7 februarie 2024, 12:51 & L.V. (> Actualitate, Social O 2 


Populaţia României se reduce cu aproximativ un milion de locuitori la 
fiecare 10 ani. Declinul populaţiei va fi foarte accentuat în zona 


populației active în anii următori, a declarat economistul lonuț 
Dumitru, potrivit HotNews.ro. 


Doar câteva ţări europene vor înregistra creșteri de populaţie, potrivit 
statisticilor. România se află la polul opus. 

România pierde în jur de un milion de locuitori la fiecare 10 ani, susține 
economistul lonuţ Dumitru. 


România se va confrunta cu cel mai puternic declin demografic. 


„Partea mai proastă este că acest declin foarte accentuat din anii următori va 
avea loc în zona populaţiei active. 


E un șoc foarte puternic acesta al ieșirii la pensie a decreţeilor care ies din 
zona asta de 15-64 de ani și vedem că în perioada respectivă sunt proiectate 
scăderi consistente de populaţie activă”, a declarat economistul. 


"Soc demografic, pe care o să-l vedem în jurul anului 2030” 


"Ne-am uitat un pic sau m-am uitat un pic și pe partea de structură, pe 
vârste, pe câteva detalii și am colorat acolo generaţiile de decreţei. 


Vedem la ultimele trei recensăminte pe care le-am avut (2002, 2011, 2021) 
cum stăm”, a adăugat lonuţ Dumitru, fost șef al Consiliului Fiscal. 


„Vedem că deja la 2021 o parte din ei se apropie de de vârsta de pensionare, 
iar la 2031 deja sunt cohorte destul de mari de oameni care ies la pensie și 
vedem că din spate, vin mult mai puţini și ies la pensie tot tot mai mulți. 


Încet-încet ei vor îngroșa rândul celor retrași din activitate. Vedem deja la 
orizontul anului 2031-2041, cum cei de peste 65 de ani vor îngroșa rândurile 
și vor necesita partea de sprijin, de asistenţă socială. 


Problema este că din spate, încă o dată spun, vin din ce în ce mai puţini 
oameni”, a conchis lonuţ Dumitru, citat de HotNews.ro. 


&) Abonează-te acum la canalul nostru de Telegram cotidianul.RO, 

pentru a fi mereu la curent cu cele mai recente știri și informaţii de 
actualitate. Fii cu un pas înaintea tuturor, află primul despre evenimentele 
importante, analize și povești captivante. 

Ca la noi la nimeni spune: 


07 FEB. 2024 LA 12:59 


Propun să se uite susnumitul și la cohortele paraziților cu pensii speciale cei 
din a căror cauză in principal România se depopulează.Este? 


4 RĂSPUNDE 


Elena Popa spune: 


07 FEB. 2024 LA 13:02 
Mai puţini, dar mai proști. 

Precizare: 


Ziarul Cotidianul își propune să găzduiască informaţii și puncte de vedere 
diverse și contradictorii. Publicaţia roagă cititorii să evite atacurile la 
persoană, vulgarităţile, atitudinile extremiste, antisemite, rasiste sau 
discriminatorii. De asemenea, invită cititorii să comenteze subiectele 
articolelor sau să se exprime doar pe seama aspectelor importante din viața 
lor si a societăţii, folosind un limbaj îngrijit, într-un spaţiu de o dimensiune 
rezonabilă. Am fi de-a dreptul bucuroși ca unii comentatori să semneze cu 
numele lor sau cu pseudonime decente. Pentru acurateţea spaţiului afectat, 
redacţia va modera comentariile, renunțînd la cele pe care le consideră 


nepotrivite. 

